บอร์ด MBKET ตั้ง 2 ผู้บริหารแทน “บุญพร บริบูรณ์ส่งศิลป์” จ่อเกษียณอายุ
บอร์ด MBKET ตั้ง 2 ผู้บริหารแทน "บุญพร บริบูรณ์ส่งศิลป์" จ่อเกษียณอายุ
6 ต.ค. 2559

นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน)หรือMBKET เปิดเผยว่า แจ้งมติที่สำคัญในการประชุมคณะกรรมการรับทราบการเกษียณอายุของ นางบุญพร บริบูรณ์ส่งศิลป์ ประธานเจ้าหน้าที่บริหารร่วม ซึ่งจะมีผลในวันที่ 14 ธันวาคม 2559
พร้อมอนุมัติการแต่งตั้ง ผู้บริหารของบริษัท 2 ท่าน ซึ่งเป็นส่วนหนึ่งตามแผนการสืบทอดตำแหน่งเพื่อรองรับการเกษียณอายุของ นางบุญพร คือ นางสาวสุดธิดา จิระพัฒน์สกุล ในตำแหน่งประธานเจ้าหน้าที่บริหารร่วม (Co-CEO) และรักษาการหัวหน้าสาย งานธุรกิจหลักทรัพย์รายย่อย โดยมีผลภายในวันที่ 1 พฤศจิกายน 2559 เมื่อได้ปฏิบัติตามกฎหมายที่เกี่ยวข้องครบถ้วนแล้ว
อีกทั้งแต่งตั้ง นายสิทธิพร ศรกาญจน์ ในตำแหน่งกรรมการผู้จัดการ สายงานธุรกิจหลักทรัพย์รายย่อย โดยมีผลในวันที่ 6 ตุลาคม 2559